1960
אירועים

ינואר
1 בינואר – קמרון קיבלה עצמאות מצרפת ומהממלכה המאוחדת
9 בינואר – תחילת הקמתו של סכר אסואן במצרים
25 בינואר – נסגר משרד הגולאג בברית המועצות
פברואר
8 בפברואר – נחנכת שדרת הכוכבים של הוליווד
13 בפברואר – צרפת עורכת ניסוי בפצצת אטום ראשונה מתוצרתה
21 בפברואר – העסקים הפרטיים בקובה מולאמים
26 בפברואר – מנהיג ברית המועצות ניקיטה חרושצ'וב מודיע על הגשת עזרה לאינדונזיה
29 בפברואר – כ-15,000 איש נהרגים ברעידת האדמה באגאדיר, מרוקו
מרץ
11 במרץ – במסגרת תוכנית פיוניר האמריקאית, שיגור פיוניר 5 למסלול בין כדור הארץ ונוגה
14 במרץ – מפגש ראשון לאחר השואה, בין ראש ממשלה ישראלי (דוד בן-גוריון) למנהיג גרמניה (הקנצלר קונראד אדנאואר)
21 במרץ – טבח שארפוויל – כוחות משטרת דרום אפריקה הורגים 69 אזרחים שחורים שהפגינו נגד האפרטהייד
22 במרץ – פטנט על הלייזר נרשם לראשונה בארצות הברית על ידי ארתור סקלאולואו וצ'ארלס הארד
31 במרץ – ממשלת צרפת מסכימה להכיר במאלי כמדינה עצמאית
אפריל
1 באפריל – או נו נבחר לראשות הממשלה בבורמה
1 באפריל – משגר תור-אייבל האמריקאי משגר את לווין TIROS-1, לווין מזג האוויר הראשון עם יכולת חישה מרחוק של כדור הארץ
21 באפריל – נחנכת ברזיליה, בירת ברזיל
27 באפריל – טוגו זוכה בעצמאות מהשלטון הצרפתי
מאי
1 במאי – משבר מטוס הריגול U-2 – מטוס אמריקני מסוג לוקהיד U-2 מופל מעל שמי ברית המועצות, וטייסו נשבה, מה שגורם למשבר פוליטי
11 במאי – סוכני המוסד תופסים בארגנטינה את אדולף אייכמן
16 במאי – תיאודור מיימן יורה את קרן הלייזר האופטית הראשונה בתולדות האנושות במעבדות יוז, מאליבו, קליפורניה
22 במאי – רעידת האדמה בוואלדיביה (1960), רעידת אדמה במגניטודה 9.5 גורמת ל-1,655 הרוגים בצ'ילה
23 במאי – ראש ממשלת ישראל דוד בן-גוריון מודיע בכנסת כי שירותי הביטחון הישראליים לכדו את אדולף אייכמן הוא נמצא בארץ, ויעמוד למשפט בישראל
27 במאי – הפיכה צבאית בטורקיה
יוני
4 ביוני – הרציחות באגם בודום: 2 בנות ובן נרצחים ובן נוסף נפצע באירוע מסתורי שעד היום זהות הרוצח אינה ברורה
16 ביוני – הכור האטומי הראשון של מדינת ישראל בנחל שורק מתחיל לפעול
20 ביוני – הפדרציה של מאלי זוכה בעצמאות מצרפת וממנה את נשיאה הראשון – מודיבו קייטה
23 ביוני – מנהל המזון והתרופות האמריקאי מאשר לראשונה את הגלולה למניעת היריון
25 ביוני – מדגסקר זוכה לעצמאות מידי צרפת
30 ביוני – הרפובליקה הדמוקרטית של קונגו זוכה בעצמאות מבלגיה
יולי
1 ביולי – סומליה מקבלת עצמאות מבריטניה ואיטליה
14 ביולי – ג'יין גודול מתחילה את מחקר השימפנזות המפורסם שלה בטנזניה
20 ביולי – סרי לנקה (אז ציילון) בוחרת את סירימאבו בנדרנאיקה לראשות הממשלה. האישה הראשונה בתפקיד ראש הממשלה בעולם
21 ביולי – סירימאבו בנדרנאיקה מושבעת כראשת הממשלה של ציילון, ובכך הופכת לאישה הראשונה לעמוד בראש ממשלה בעולם המודרני
אוגוסט
3 באוגוסט – ניז'ר זוכה בעצמאות מצרפת
5 באוגוסט – בורקינה פאסו (וולטה-עילית) מקבלת עצמאות מלאה מצרפת
7 באוגוסט – חוף השנהב מכריזה על עצמאותה
11 באוגוסט – צ'אד זוכה בעצמאות מצרפת
13 באוגוסט – הרפובליקה המרכז אפריקאית מכריזה על עצמאות מצרפת
15 באוגוסט – הרפובליקה של קונגו (ברזוויל) מכריזה על עצמאות מצרפת
16 באוגוסט – קפריסין זוכה בעצמאות מן הממלכה המאוחדת
16 באוגוסט – ג'וזף קיטינגר צונח מכדור פורח מעל ניו מקסיקו מגובה של 31,330 מ'. הוא קובע שיא (שנשבר על ידי פליקס באומגרטנר ב-2012) של קפיצה מגובה רב; נפילה חופשית (נפל 25.7 ק"מ בטרם פתח את מצנחו); והמהירות הגבוהה ביותר של אדם ללא מטוס – 982 קמ"ש
17 באוגוסט – גבון זוכה בעצמאות מידי צרפת
19 באוגוסט – המלחמה הקרה: טייס ה-U-2 המופל פרנסיס גרי פאוורס נדון לעשר שנות מאסר במוסקבה באשמת ריגול למען ארצות הברית
19 באוגוסט – תוכנית ספוטניק: ברית המועצות משגרת את הלוויין ספוטניק 5 ובתוכו הכלבים בלקה וסטרלקה, 40 עכברים, שני עכברושים ומגוון צמחים. למחרת חזר הלוויין לכדור הארץ וכל בעלי-החיים הוצאו מתוכו שלמים ובריאים
20 באוגוסט – סנגל מכריזה על עצמאותה
24 באוגוסט – בווסטוק שבאנטארקטיקה נמדדת טמפרטורה של ‎-88°C, הטמפרטורה הנמוכה ביותר שנמדדה עד אז על פני כדור הארץ
25 באוגוסט – האולימפיאדה ה-17 נפתחת ברומא
ספטמבר
14 בספטמבר – נוסד ארגון המדינות המייצאות נפט, אופ"ק
22 בספטמבר – מאלי זוכה בעצמאות מצרפת
26 בספטמבר – משודר עימות הבחירות הטלוויזיוני הראשון בהיסטוריה – בין ג'ון קנדי לריצ'רד ניקסון
אוקטובר
1 באוקטובר – ניגריה מקבלת עצמאות מבריטניה
נובמבר
1 בנובמבר – אמנת בנלוקס נכנסת לתוקף
8 בנובמבר – ג'ון פיצג'רלד קנדי נבחר לנשיא ארצות הברית
22 בנובמבר – האספה הלאומית הצרפתית מחליטה לבנות כלי נשק גרעיניים
28 בנובמבר – מאוריטניה מקבלת עצמאות מצרפת
דצמבר
25 בדצמבר – "ועדת השבעה" מגישה את מסקנותיה בעניין העסק הביש